Chjesa San Ghjuvà di Bastia

A chjesa San Ghjuvanni di Bastia, chjamata dinù San Ghjuvà hè una chjesa cattolica situata in Bastia. Hè a chjesa di u quartieru di u Vechju Portu, chjamatu Terra Vechja. 
miniatura|San Ghjuvà vista da a piazza di u Mercà
Hè a chjesa a più grande di Corsica. A facciata hè di stile baroccu.  

 Lucalizazione 
A chjesa si trova in u dipartimentu di Corsica Suprana, in a cità di Bastia. Hè stata custruita in u quartiere di Terra Vechja, trà a Piazza di u Mercà è u Vechju Portu. 

 Storicu 
miniatura
À l'epica ghjenuvese, a cità di Bastia hè spartuta in duie parochje : a cità alta, Terra Nova, dipende di a chjesa di Santa Maria. A cità bassa, Terra Vechja, dipenda di a chjesa di San GhjuvanniJean-Baptiste Raffalli, Fernande Maestracci et Max Boulmer, Bastia : le guide, Monum - Ed. du patrimoine, 2003. 

A chjesa San Ghjuvanni di Bastia hè stata custruita trà u 1636 è u 1666, nantu à u situ d'una vechja chjesa. L'edifiziu hè statu classificatu cum'è munumentu storicu in u 2000 . 

I campanili sò stati custruiti assai più tardi a custruzzione di a chjesa, à u seculu XIX. Quellu di mancu hè statu fattu in u 1810, da un muradore sguizzeru, Tomaso Quadri. Quellu di manca hè statu fattu da l'architettu bastiacciu Paul-Augustin Viale, in u 1864. Hà pigliatu cum'è mudellu a chjesa di a Trinità di i Monti, in Roma. 

Si pò vede a chjesa di San Ghjuvà cù un solu campanile in una pittura di Frédéric Bourgeois de Mercey, Vue du port de Bastia (1839), à u museu di Bastia. centro|miniatura|Vista di u Vechju Portu di Bastia, da Frédéric Bourgeois de Mercey (1805-1860), à u museu di Bastia

 Decori interni 
miniatura|L'internu di a chjesa
U decoru internu hè statu cumplettamente rifattu à u XIXu seculu. Fermanu poche cose di l'anticu decoru baroccu. 

In u 1870 a volta hè stata decurat da dui pittori fiorentini.

 U coru 
In u 1867, u decoru di a volta è di u coru sò rifatti. Ùn ferma dunque guasi nunda di i decori antichi. Hè l'impresariu bastiacciu Raphaël Nardini è u stucadore Paganoni chì i rifacenu.

U grande medaglione sopr'à l'altare maestru hè una bella riescita. Ci si vedenu figure d'anghjuli in un oculus chì s'apre ver'di u celu.

 A volta 
In u 1870 a volta hè rifatta, da dui pittori fiurentini. Rapresenta à San Ghjuvanni Battista chì batteza à Cristu.

 E cappelle di i marinari è di i piscadori 
San Ghjuvà hè a chjesa maiò di u Vechju Portu di Bastia, induve i marinari è i piscadori eranu numerosi. In a chjesa si trovanu duie cappelle di ste duie cungregazione, vicinu di u coru.

 Cappella di i piscadori 
I piscadori avianu a so cappella à manu diritta. Ci hè una bella pittura di l'artistu ghjenuvese Giovanni Badaracco. U guatru mostra à San Petru è Sant'Andria in una barca.

 Cappella di i marinari 
I marinari avianu a so cappella à manu manca, dedicata à Sant'Eramu. A pittura hè di un pittore ghjenuvese, Lorenzo de Ferrari.

 L'altare maestru 
In u coru ci si trova l'altare maestru di marmeru pulicromu. Hè statu fattu in u 1694 da Honoré Pellé, un artigianu francese stallatu in Ghjenuva.

 I fonti di battezimu 
A cappella di i fonti di battezimu si trovanu à manca di l'entrata principale. U gruppu di marmeru biancu data di 1857. Rapresenta u battezimu di Cristu. Hè statu fattu da Ferdinando Pelliccia. E duie culonne di l'ancona sò di marmeru corsu raru, di a pieve di Caccia.

 U pergamu 
U pergamu di marmeru hè di u 1781. Hè l'opera di parechji artisti ghjenuvesi : Gaetano Torre, Gianandrea Torre et Domenico Orsolino.

 A tribuna di l'organu 
A tribuna di l'organu hè di u 1742. Assai ricca è decurata, hè stat fatta da u bastiacciu Giovanbattista Terrigo.

 E pitture 

 Tradizione 
Ogni vigilia di San Ghjuvanni, u 23 di ghjugnu, un focu hè accesu nant'à u Vechju Portu. In Bastia porta u nome di fucarè https://france3-regions.francetvinfo.fr/corse/haute-corse/le-fucare-traditionnel-feu-de-la-saint-jean-bastia-haute-corse-505487.html. 
centro|miniatura|U focu di San Ghjuvà, chjamatu in Bastia U Fucarè 

 Cultura 
U canterinu Carlu Rocchi hà resu celebre San Ghjuvanni cù a so canzona U campanile di San Ghjuvà. Hè stata ripigliata più tardi da Antone Ciosi è da Maì Pescehttps://www.youtube.com/watch?v=H-uqH641Gj4. Hè u bastiacciu Eugène Annarella chì l'hà scritta è chì hà cumpostu a musica. 

 Da vede dinù 
 Oratoriu San Roccu 
 Chjesa di a Cuncezziò 
 Chjesa San Carlu 
 Oratoriu di a Santa Croce 
 Catedrale Santa Maria 
 Citatella di Bastia 

 Note 

Categoria:Munimentu storicu di Corsica
Categoria:Architittura